বাংলাদেশে সীসা দূষণ

বাংলাদেশে সীসা দূষণ সীসার ফলে বিষক্রিয়ায় আক্রান্ত হওয়ার ফলে বাংলাদেশের জনগোষ্ঠীর উপর প্রভাবকে নির্দেশ করে। বাংলাদেশ সীসা দূষণে জনসংখ্যার দিক থেকে ৪র্থ সর্বোচ্চ এবং রক্তে মাত্রার দিক থেকে সর্বোচ্চ আক্রান্ত দেশ। প্রায় ৭০% বুদ্ধিবৃত্তিক পঙ্গুত্ব সীসার ফলে হয়ে থাকে। এর ফলে দক্ষতা হ্রাসে বার্ষিক ১.৬ হাজার কোটি মার্কিন ডলার ক্ষতি হয়। গড়ে বাংলাদেশের প্রত্যেক মানুষের রক্তে ৬-৮ মাইক্রোগ্রাম সীসা/ডেসিলিটার এ পাওয়া গিয়েছে যা বিশ্ব স্বাস্থ্য সংস্থা নির্ধারিত মাত্রা ৫ থেকে অনেক বেশি। যদিও সীসার কোনো নিরাপদ মাত্রা নেই, যেকোনো পরিমাণ সীসাই ক্ষতিকর। বাংলাদেশে খাদ্য ব্যবস্থা সীসা দূষণে আক্রান্ত। সীসার প্রধান উৎস সীসার ব্যাটারি, সীসা মিশ্রিত রঙ, সীসা পুনঃচক্রায়ন(রিসাইক্লিং), মাটি ও ধাতুর তৈজসপত্র(সীসার প্রলেপ হিসেবে), মসলা(খাদ্য বিষ হিসেবে হলুদের রঙ ও পরিমাণ বাড়াতে), ই-বর্জ্য, গয়না তৈরিতে, সোনার বর্জ্য প্রক্রিয়াকরণে, ধর্মীয় গুড়ায়(পূজায় ব্যবহৃত) ও আয়র্বেদিক ঔষধে, আমদানি করা বাসমতি চালে।

 মাধ্যম 

 হলুদ 
বাংলাদেশে হলুদে ব্যবহৃত রঙে ২-১০% ভর সীসার পাওয়া গেছে। এক্ষেত্রে সীসা ও ক্রোমিয়াম এর অনুপাত ১.৩:১। ঢাকা ও মুন্সিগঞ্জ জেলায় সবচেয়ে বেশি পরিমাণে সীসাযুক্ত হলুদ পাওয়া গেছে। তবে, মোড়কজাত হলুদের ২৭টি নমুনার মধ্যে ২টিতে অতিরিক্ত সীসা পাওয়া গেছে।

ব্যাপক জনসচেতনতা, খাদ্য সংস্থার তদারকি এবং বাজারে পরীক্ষণের ফলে, হলুদে সীসা দূষণের মাত্রা ২০২৩ সালে শূন্যতে নেমে এসেছে। তবে ভারতে এখনও হলুদে এই দূষণ আছে।

 বিস্তার 
বাংলাদেশের আনুমানিক ৩ কোটি ৫৫ লাখ শিশু সীসা দূষণে আক্রান্ত। সীসা দূষণের প্রধান উৎস সীসা ব্যাটারি পুনঃচক্রায়ন ও হলুদে সীসা যোগ করা। জাহাজ ভাঙা শিল্প থেকে সীসা ও অ্যাসবেস্টস ছড়িয়ে পরে। ভারত থেকে আমদানি করা কোহিনুর বাসমতি চালেও সীসা পাওয়া গেছে। মুন্সিগঞ্জে একটি গবেষণায় দেখা গেছে ২০-৪০ মাস বয়সী শিশুদের মধ্যে ৭৮% এর রক্তে অতিরিক্ত সীসা বিদ্যমান।

 প্রভাব 
সীসার প্রভাবে শিশুর বুদ্ধিবৃত্তিক বিকাশ বাঁধাপ্রাপ্ত হয়।

আইন
সরকারি অনুমোদন ছাড়া কারো সীসা প্রক্রিয়াজাতকরণের অনুমোদন নেই। তবে কেউ এই নিয়ম মান্য করে না। ইউনিসেফ ও পিউর আর্থ জাতীয় সংস্থা এই বিষয়ে আইন প্রয়োগ কার্যকরী করতে কাজ করছে।

 তথ্যসূত্র 

 আরো দেখুন 

 বাংলাদেশে সীসা দূষণ বিষয়ক তথ্য

বিষয়শ্রেণী:বাংলাদেশে দূষণ
বিষয়শ্রেণী:সীসা দূষণ